stanford-oval/wikipedia huggingface dataset:
Cities XL 2012
Pelaaminen

Cities XL 2012 pelissä pelaaja saa rakentaa kaupunkinsa valtavalle alueelle. Ensin pitää rakentaa tiet ja sijoittaa kaupungintalo. Sen jälkeen pitää sijoittaa resurssikeskus. Sitten voi alkaa rakentaa asuintaloja, kauppoja ja työpaikkoja eli toimistoja tai tehtaita. Kaupunkiin pitää myös laittaa sairaaloita, poliisiasemia, paloasemia, hotelleja ja vapaa-ajan vietto paikkoja (esim. keilahalli, koripallokenttä jne.). Myös lentokentän tai sataman voi sijoittaa kaupunkiin. Mitä enemmän kaupungissasi on asukkaita sitä enemmän saat uusia rakennuksia käyttöösi.
Smokki

Smokkipukuisia miehiä.
Smokki on musta miesten puku, joka puetaan ylle juhliin, vihille tai illalliselle. Sana smokki tulee vanhasta englanninkielisestä käsitteestä smoking jacket eli ”tupakkatakki”, jota ei kuitenkaan juuri nykyenglannissa käytetä.
Smokin kanssa käytetään valkoista paitaa ja mustaa solmuketta sekä mustia nahkakenkiä. Smokkipaidan nappien ei ole tarkoitus näkyä ulospäin, vaan ne on peitetty paidan toiselle puolelle. Smokkia on tapana käyttää iltakuuden jälkeen. Smokki on lähinnä länsimaalaisessa kulttuurissa käytetty vaatekappale.
Virallisten kunniamerkkiohjeiden mukaan smokin kanssa ei käytetä suuria kunniamerkkejä, ainoastaan pienoiskunniamerkkejä joita kannetaan vasemmassa takinkäänteessä. Valkoinen rintataskunenäliina kuuluu myös asuun.
Smokki ei sovi käytettäväksi, mikäli etiketti edellyttää juhlapukua. Tällöin soveliaita ovat frakki, tumma puku, juhlaunivormu tai kansallispuku.
Pukeutuminen > Takki

Takki on yleensä joko musta tai todella tummansininen ja siinä on joko yksi- tai kaksirivinen napitus. Napit on päällystetty useimmiten silkillä. Takissa on joko shaalikaulus (yleensä yksirivisessä takissa) tai perinteisempi pystykaulus. Kauluksessa on musta silkkipäällys. Kaksirivinen smokkitakki on yleensä kuusinappinen. Koska iltatilaisuuksissa on monesti lämmintä, ovat kankaat ohuita. Käytetyn smokin ostamisessa on etuna paksu ja laadukas villakangas. Paksua villakangasta pidetään usein virheellisesti kuumana, mikä ei pidä paikkaansa villan erinomaisista lämmöntasausominaisuuksista johtuen. Valkoista smokkitakkia käyttävät esiintyjät, mutta ulkona, tropiikissa, kesällä tai purjehduksilla se kelpaa myös vieraiden ylle. 1960–1970-luvulla smokkitakin kuosina saatettiin käyttää melko villejä ja värikkäitäkin kankaita. Paidan kaulus saattoi olla poolomallinen, jolloin solmuketta ei käytetty.
Pukeutuminen > Housut

Housut ovat samaa väriä kuin takki, ja niissä on sivusauman kohdalla silkkinen sivunauha. Lahkeensuut ovat käänteettömät. Jos takki on valkoinen, ovat housut yleensä mustat, mutta valkoisiakin kokonaisuuksia on käytetty.
Pukeutuminen > Paita

Smokkipaita on valkoinen, siinä on piilonapitus ja ranskalaiset kalvosimet. Materiaali on ohutta puuvillaa, ja edustassa voi olla pikeepuuvillavahvike, tai pystysuuntaisia koristelaskoksia. Perinteikäs pukeutuja valitsee irtokauluksisen mallin, toinen mahdollinen vaihtoehto on kiinteällä kauluksella varustettu. Kaulukset ovat joko pystymallia, tai taitettavat.
Kalvosinnapit ovat hillityt. Erityisesti kullan ja mustan onyksin yhdistelmä sopii erinomaisesti smokin kanssa. On myös hienoja smokkipaitoja, jotka kiinnitetään erillisillä koristenapeilla.
Taskuliina on puhtaan valkoinen, joko pellavaa tai puuvillaa. Mikäli isännältä on saanut luvan, voi rohkea pukeutuja laittaa värillisen taskuliinan, jossa on häivähdys valkoista vaikkapa ympyräkuviossa.
Pukeutuminen > Solmuke

Solmuke on yleensä mustaa silkkiä tai samettia, mutta epävirallisemmissa tai teemallisissa tilaisuuksissa voidaan käyttää solmuketta, jonka väri sopii juhlan henkeen. Tällöin solmukkeen ja taskuliinan väri tulee olla yhteneväinen smokkivyön kanssa. Muita kuin mustia värejä käytetään yleensä vain kutsussa mainiten.
Pukeutuminen > Vyöliivi

Cummerbund eli vyöliivi on muunnos ikiaikaisesta intialaisesta vyöliivistä, ja sillä peitetään smokkihousujen vyötärö. Se voi olla värikäs, mutta musta on aina varma valinta. Vyöliivi on tehty silkistä, ja se sidotaan niin että laskokset osoittavat ylöspäin.
Pukeutuminen > Sukat

Sukat ovat samaa väriä kuin smokki, ja ne ulottuvat polviin asti. Materiaalina joko villa tai silkki, joskin jälkimmäinen on hyvin hauras.
Aiheesta muualla

Wikimedia Commonsissa on kuvia tai muita tiedostoja aiheesta .
Miehen kokonainen smokkipuku.
Soul Revolution Part II

| Revolution Part II The Wailers |
| --- | --- | --- |

Studioalbumin tiedot
 Äänitetty : 1969
 Julkaistu: 1971
 Tuottaja(t): Lee Perry, Bob Marley
 Tyylilaji: reggae
 Kesto: 35.12
 Levy-yhtiö: Trojan Records
The Wailersin muut julkaisut
| Soul Revolution 1971 | Revolution Part II 1971 | The Best of The Wailers 1971 |
Soul Revolution Part II on reggaeyhtye The Wailersin vuonna 1971 julkaistu albumi. Albumi on instrumentaaliversio edellisestä Soul Revolution -albumista.
Kappaleet > Puoli yksi

Keep On Moving – 3.08
Don't Rock My Boat – 4.34
Put It On – 4.02
Fussing And Fighting – 2.30
Duppy Conqueror (4th Version) – 3.25
Memphis – 2.10
Kappaleet > Puoli kaksi

Riding High – 2.47
Kaya – 2.39
African Herbsman – 2.25
Stand Alone – 2.13
Sun Is Shining – 2.11
Brain Washing – 2.39
Suomen New Yorkin kulttuuri-instituutti

Suomen New Yorkin kulttuuri-instituutti (engl. Finnish Cultural Institute in New York) on vuonna 1990 perustettu kulttuuri-instituutti. Se on yksi 17 suomalaisesta eri maissa toimivasta kulttuuri- ja tiedeinstituutista. New Yorkin ohella instituutilla on toimisto myös Helsingissä. Suomen opetus- ja kulttuuriministeriön tukeman instituutin ovat perustaneet Suomen Taiteilijaseura, Suomen Arkkitehtiliitto ja Ornamo. Instituuttia ylläpitää vuonna 1989 perustettu Suomen New Yorkin kulttuuri-instituutin säätiö (engl. The Foundation for the Finnish Cultural Institute in New York).
Instituutti ylläpitää kolmea taiteilijaresidenssiä sekä tuottaa ja kuratoi näyttelyitä ja muita tapahtumia yhteistyössä paikallisten gallerioiden, museoiden ja muiden yhteistyötahojen kanssa. Kaikki residenssit sijaitsevat Brooklynissa Williamsburgin alueella. Yhtä residensseistä rahoittaa Alfred Kordelinin säätiö, ja se on yhteydessä kansainväliseen ateljee- ja kuratointiohjelmaan International Studio and Curatorial Programiin.
Instituutin toiminta-alueena on Yhdysvallat ja myös Kanada. Tavoitteena on edistää suomalaista kuvataidetta, designia ja arkkitehtuuria alueella ja luoda pitkäaikaisia yhteistyösuhteita suomalaisten ja pohjoisamerikkalaisten visuaalisten alojen ammattilaisten välillä.
Aiheesta muualla

Instituutin kotisivut
Siikajärvi (Joutsa)

| Siikajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa, Toivakka
Koordinaatit:  62°00′28″N, 26°05′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rutajoen valuma-alue (14.236)
Laskujoki:  Siikajoki Särkijärveen 
Järvinumero:  14.236.1.015
Mittaustietoja
Pinnankorkeus:  155,6 m  
Pituus:  2,9 km  
Leveys:  1,3 km  
Rantaviiva:  12,271 km  
Pinta-ala:  1,79606 km²   
Saaria:  10 
 fiSiikajärvi 
Siikajärvi on Keski-Suomessa Joutsassa ja Toivakassa Rutalahden kylän lähellä sijaitseva järvi.
Maantietoa

Järven pinta-ala on 180 hehtaaria eli 1,8 neliökilometriä, se on 2,9 kilometriä pitkä ja 1,3 kilometriä leveä. Järvellä on kartan mukaan 10 saarta.  Sen rantaviivan pituus on 12,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Järven vedenpinnan korkeus on 155,6 metriä mpy.
Bååt

Bååt-aatelissuvun vaakuna
Bååt on vanha keskiajalta peräisin oleva ruotsalainen rälssi- ja aatelissuku, joka on introdusoitu Ruotsin ritarihuoneelle numeroilla 3 ja 169 sekä vapaaherrallisena haarana numerolla 12.
Suvun jäseniä

Peder Joninpoika (k. n. 1342) ritari, valtaneuvos ja Viipurin linnan päällikkö.
Erengisle Sunenpoika (Bååt) (k. 1392), ruotsalainen ritari ja Orkneysaarten jaarli.
Stig Stendahl

Stig Stendahl (s. 1939), DI, on elinkeinoelämän vaikuttaja ja yritysjohtaja, joka on toiminut mm. Abloylla toimitusjohtajana 1990-1992, Fiskars Oyj Abp:ssä toimitusjohtajana 1992-2000 ja Ablyta ja Fiskarsia ennen  Konecranesissa,  Aktia-pankissa, Plantagen Norden AB:ssä , LKB Produkterissa sekä Stiftelsen för det tvåspråkiga Finland-säätiössa ja Stiftelsen för Åbo Akademi-säätiössä. Hän on myös Hallitusammattilaiset ry:ssä.
Aiheesta muualla

m.taloussanomat.fi/?page=showSingleNews&newsID=199811446
Stay (elokuva)

| Stay |
| --- | --- |

Ohjaaja:  Marc Foster
Käsikirjoittaja:   David Benioff  Käsikirjoittaja 
Tuottaja:   Arnon Milchan  Tuottaja 
Kuvaaja:  Roberto Schaefer
Leikkaaja:  Matt Chesse
Pääosat:   Ewan McGregor  Naomi Watts  Ryan Gosling 
Valmistustiedot
Valmistusmaa:  Yhdysvallat
Tuotantoyhtiö:  Regency Enterprises
Levittäjä:  InterCom Netflix
Ensi-ilta:   2005-10-2121. lokakuuta 2005 (Yhdysvallat)  
Kesto:  99 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Stay on vuonna 2005 ensi-iltansa saanut yhdysvaltalainen psykologinen trilleri, jonka on ohjannut Marc Foster.
Juoni

Psykiatri Sam Fosterin luokse ilmestyy mystinen potilas, joka ilmoittaa tekevänsä itsemurhan kolmen päivän päästä. Alkaa erikoinen ajanjakso, jonka aikana psykiatri yrittää selvittää, mitä potilaan elämässä on tapahtunut, ja joutuu miettimään itsekin mikä on totta ja mikä ei.
Näyttelijät

| 0 | 1 | 2 |
| --- | --- | --- |
|  Ewan McGregor  | … |  Sam Foster   |
|  Naomi Watts  | … |  Lila Culpepper   |
|  Ryan Gosling  | … |  Henry Letham   |
|  Bob Hoskins  | … |  Leon Patterson   |
|  Janeane Garofalo  | … |  Beth Levy   |
Aiheesta muualla

Stay Internet Movie Databasessa (englanniksi)
Bændasamtök Íslands

Bændasamtök Íslands (BÍ, Islannin maanviljelijöiden liitto) on Islannin maanviljelijöitä edustava järjestö. Se sai alkunsa maaliskuussa 1995, jolloin järjestöt Búnaðarfélag Íslands ja Stéttarsamband bænda yhdistyivät. Bændasamtök Íslands pitää päämajaansa Reykjavíkin Hagatorgilla, mutta sillä on myös toimisto Akureyrissa.
Bændasamtök Íslandsin lehti on yleensä kahden kuukauden välein ilmestyvä Bændablaðið.
Aiheesta muualla

Viralliset sivut (islanniksi)
Stig Olin

| Stig Olin |
| --- | --- |
 Stig Olin vuonna 1947
Henkilötiedot
Syntynyt: 11. syyskuuta 1920
Kuollut: 28. kesäkuuta 2008 (87 vuotta) Tukholma, Ruotsi
Ammatti:  elokuvaohjaaja käsikirjoittaja lauluntekijä näyttelijä
Lapset:  Lena Olin Mats Olin
Näyttelijä
Merkittävät roolit:  Dick Mattsson  (Mord, lilla vän) 
Aiheesta muualla
IMDb 
Elonet
AllMovie
Svensk Filmdatabas
Stig Olin (11. syyskuuta 1920 – 28. kesäkuuta 2008 Tukholma) oli ruotsalainen näyttelijä, elokuvaohjaaja, käsikirjoittaja ja lauluntekijä.
Hänen töidensä joukossa on elokuva Mord, lilla vän (1955), jonka hän sekä käsikirjoitti että ohjasi. Hän itse esiintyi yhdessä päärooleista Inga Landgrén ja Gösta Cederlundin kanssa. Lisäksi hänellä oli rooli muun muassa Ingmar Bergmanin elokuvassa Kesäinen leikki (1951).
Olinin iskelmiä ovat esimerkiksi ”En gång jag seglar i hamn” (suom. ”Kerran saavun satamaan”), ”Jag tror på sommaren” (”Taas on aika auringon”), ”Karusellvisan” ja ”På söndag”. Kansainvälisesti laajemmin tunnettu on hänen tyttärensä, näyttelijä Lena Olin. Olinilla on myös poika, Mats Olin.
Aiheesta muualla

Stig Olin Internet Movie Databasessa. (englanniksi)
Carl Gardner

Carl Edward Gardner (29. huhtikuuta 1928 Tyler, Texas – 12. kesäkuuta 2011) oli yhdysvaltalainen laulaja. Hän tuli tunnetuksi The Coasters -yhtyeestä, jota oli perustamassa vuonna 1955. Hän pääsi yhtyeen kanssa Rock and Roll Hall of Fameen vuonna 1987.
Luotuaan jo puolivuosisataisen uran The Coastersin parissa Gardner lopetti esiintymisen vuonna 2005. Hänen poikansa Carl Gardner Jr. (s. 1955) on ollut yhtyeen jäsenenä samanaikaisesti isänsä kanssa ja vielä hänen lähdettyään. Isä-Gardnerin lähtöä yhtyeestä edelsi aivoverenkiertohäiriö, joka vaikutti hänen ääneensä. Hän oli yhtyeen viimeinen alkuperäisjäsen.
Stone Cold Sober

| ”Stone Cold Sober” Paloma Faith |
| --- | --- | --- |

Singlen tiedot
 Albumilta: Do You Want the Truth or Something Beautiful?
 Julkaistu: 15. kesäkuuta 2009
 Tuottaja(t): Patrick Byrne ja Blair Mackichan
 Tyylilaji: pop, soul
 Kesto: 02.56
 Levy-yhtiö: Epic Records
Paloma Faithin muut singlet
|   | ”Stone Cold Sober” 2009 | ”New York” 2009 |
”Stone Cold Sober” on brittiläisen laulaja-lauluntekijä Paloma Faithin kappale hänen ensimmäiseltä albumiltaan Do You Want the Truth or Something Beautiful? Kappale julkaistiin Faithin debyyttisinglenä 15. kesäkuuta 2009 ja se pääsi ensimmäisellä viikollaan Britannian singlelistan 17. sijalle.
Kappalelista

Digitaalinen lataus
Stone Cold Sober – 2.56
I Just Wait – 4.48
Listasijoitukset

| Listat (2009) | Sijoitus |
| --- | --- |
Australia (ARIA Physical Singles Chart): 45
Alankomaat (Mega Single Top 100): 84
Saksa (Media Control Charts): 70
Uusi-Seelanti (RIANZ): 30
Skotlanti (Official Charts Company): 10
Sveitsi (Swiss Music Charts): 36
Britannia (Britannian singlelista): 17
Christian Bösiger

Christian Bösiger (s. 22. maaliskuuta 1984 Olten) on sveitsiläinen sulkapalloilija. Hän edustaa seuratasolla BC Oltenia.
Bösiger osallistui EM-kilpailuissa 2008 kaksinpeliin, jossa hän hävisi toisella kierroksella Alankomaiden Eric Pangille. Hän oli mukana kaksinpelissä myös Pekingin olympialaisissa, joissa hän pääsi ensimmäiseltä kierrokselta läpi suoraan pelaamatta ottelua, mutta putosi toisella kierroksella. Bösiger hävisi MM-kilpailuissa 2009 ensimmäisen ottelunsa sekä kaksin- että nelinpelissä ja putosi nelinpelissä ensimmäisellä kierroksella myös EM-kisoissa 2010, joissa Bösiger eteni kaksinpelissä toiselle kierrokselle saakka.
Bösigerin paras sijoitus BWF:n ranking-listalla on nelinpelin 96. sija, jonka hän saavutti nelinpelissä Anthony Dumartherayn kanssa.
Suomen Numismaatikkoliitto

| Suomen Numismaatikkoliitto |
| --- | --- |

Perustettu:  1970
Kotipaikka:  Helsinki
Puheenjohtaja:  Erkki Lähderanta
Hallitus:  Tero Kontiokari, Timo Ahonen, Marko Puumala, Petri Kahelin, Kari Ahola, Jorma Imppola
Jäsenlehti:  Numismaatikko
Aiheesta muualla
numismaatikko.fi
Infobox OKNimi-testi OK: 
Suomen Numismaatikkoliitto ry on vuonna 1970 perustettu suomalaisten numismaattisten paikallisyhdistysten kattojärjestö, johon kuuluu 23 jäsenyhdistystä. Suomen Numismaatikkoliiton tarkoituksena on toimia Suomen numismaattisten yhdistysten edunvalvojana ja edistää numismatiikan harrastusta.
Liitto julkaisee Numismaatikko-jäsenlehteä kuusi kertaa vuodessa. Lehdessä julkaistaan ajankohtaisia artikkeleita numismatiikan alalta sekä paikallisyhdistysten järjestämien huutokauppojen kohdelistoja, joiden perusteella jäsenet voivat tehdä kirjallisia tarjouksia.
Toiminta

Sääntöjensä mukaan liiton tavoitteena on
tukea tutkimustoimintaa,
harjoittaa valistustoimintaa esitelmin ja julkaisuin
koettaa vaikuttaa Suomen uusien maksuvälineiden suunnitteluun ja valmistukseen
pitää yhteyttä viranomaisiin
ylläpitää yhteyttä koti- ja ulkomaisten numismaattisten yhdistysten välillä
järjestää numismaattisia näyttelyjä
edistää mitalitaidetta.
Aiheesta muualla

Kotisivut.
Sulkeuma (metallurgia)

Sulkeuma on metallisulaan sen käsittelyssä syntyvä tai jäävä partikkeli, joka sisältää metallisen komponentin lisäksi jotain kevyttä alkuainetta, kuten happi, rikki, typpi, boori, fosfori jne. Yleisiä ovat esimerkiksi oksidi-, sulfidi- tai nitridisulkeumat teräksessä.
Sulkeumat ovat metallituotteessa usein haitallisia ja siksi niitä sanotaankin epäpuhtauksiksi. Ne voivat aiheuttaa sitkeyden alenemista, pinnanlaadun heikkenemistä tai terän kulumista lastuavassa työstössä. Sulkeumia voidaan käyttää myös hyödyksi esimerkiksi lastuamisessa, jossa runsaalla määrällä sulfidisulkeumia saadaan lastunmuodostusta parannettua ja voitelua lisättyä.
Sulkeumien koostumusta analysoimalla saadaan tietoa metallin valmistuksesta, sillä sulkeumien koostumus heijastaa sulan käsittelyä. Esimerkiksi titaanimikroseostus näkyy sulkeumien kohonneina titaanipitoisuuksina.
Sulkeuma (ohjelmointi)

Sulkeuma (engl. closure) on funktion ja sen käyttämien (ei-paikallisten) muuttujien viitetaulun yhdistelmä. Tietojenkäsittelytieteessä sulkeuma on ensiluokkainen funktio leksikaaliseen kontekstiin sidottujen vapaiden muuttujien kera.
Sulkeumia on kutsuttu Lispissä funargeiksi.
Esimerkkinä EcmaScript-kielinen (JavaScript) funktio:
function sulkeumaEsimerkki() {
  var a = "wiki", b = "pedia";
  return function() { return a + b };
}
Kutsuttaessa esimerkkifunktio palauttaa toisen funktion, joka puolestaan pystyy palauttamaan arvon "wikipedia" siitä huolimatta, että ulkoisen funktion suoritus on jo loppunut. Tämä on mahdollista, koska EcmaScript tallentaa ulkoisen funktion viitetaulun sisäiseen funktioon.
Sulkeuma mahdollistaa leksikaalisen näkyvyysalueen (engl. lexical scope), ts. niiden muuttujien näkyvyyden, jotka määriteltiin lähdekoodin mukaisessa kontekstissa.
Sulkeumia käytetään paljon funktionaalisissa ohjelmointikielissä, ja kielissä kuten Scheme ja ML.
Sulkeuma

Sulkeuma voi viitata johonkin seuraavista:
sulkeuma, kivilajin tai mineraalin sisässä oleva vieraan aineksen esiintymä
sulkeuma, metalliin jäänyt partikkeli
sulkeuma (ohjelmointi), funktionaalisen ohjelmoinnin käsite
sulkeuma, matemaattisia käsitteitä:
algebrallinen sulkeuma
topologinen sulkeuma
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sulkeuma”, voi hakea sivunnimihaulla, laajalla sivunnimihaulla tai tekstihaulla.
Spokane

| Spokane |
| --- | --- |
 Näkymä Spokaneen.
 Spokanen kaupunki Spokanen piirikunnan kartalla
 Spokane
 Koordinaatit: 47°40′N, 117°26′W 
Valtio:  Yhdysvallat
Osavaltio:  Washington
Piirikunta:  Spokane
Väkiluku (2010):  208 916
 – Metropolialue:  471 221
 
 my.spokanecity.org 
Infobox OKVirheellinen NIMI-arvo: 
Spokane [spoʊ'kæn] on kaupunki Yhdysvalloissa Washingtonin osavaltion itäosassa Spokane-joen varrella. Nimensä kaupunki on saanut spokane-alkuperäiskansan mukaan. Vuoden 2010 väestönlaskennan mukaan kaupungin asukasluku oli 208 916 ja suuremman metropolialueen 471 221.
Maantiede

Spokane sijaitsee Washingtonin osavaltion itäosassa. Paikka on lähellä osavaltion itärajaa. Matkaa Idahon osavaltion rajalle on noin 30 kilometriä ja Kanadan rajalle pohjoisessa noin 180 kilometriä. Kaupungin alue on tasankoa, jonka itäpuolella kohoavat Kalliovuoret. Kaupungin läpi kulkee Spokane-joki, jonka vesiputoukset sijaitsevat kaupungin kohdalla. Spokanen lähellä sijaitsevat Mount Spokanen lomakohteet, sekä Colvillen ja Kaniksun kansallismetsät.
Kesät ovat Spokanen alueella tyypillisesti lauhkeita ja kuivia. Talvet ovat kosteampia ja ajoittain kylmiä. Runsas lumisade ei ole alueella yleistä.
Historia

Nykyisen Spokanen alueen alkuperäisasukkaita olivat spokane-intiaanit, joiden mukaan kaupunki on myös saanut nimensä. Nimi tarkoittaa vapaasti kääntäen auringon kansaa. Sittemmin alueella liikkui joitakin eurooppalaistaustaisia kauppiaita ja turkismetsästäjiä. Vuonna 1810 Finan McDonald ja Joco Finlay perustivat paikalle kauppa-aseman, jota he kutsuivat nimellä Spokane House. Vuonna 1812 Pacific Fur Company rakennutti puolestaan Fort Spokanen lähelle kauppa-asemaa. Seuraavana vuonna paikan osti North West Company ja vuonna 1821 edelleen Hudson’s Bay Company. Yhtiö päätti kuitenkin purkaa Spokane Housen ja alue jätettiin jälleen paikallisille heimoille. Sittemmin Garry-niminen presbyteriaanisen koulutuksen spokane-päällikö perusti paikalle heimolleen englantia, uskontoa ja nykyaikaisia maatalousmenetelmiä opettaneen koulun.
Silloisen Oregonin territorion alueelle alkoi saapua suuria määriä siirtolaisia 1840-luvulla. Siirtolaisten paikallisten intiaanien välillä käytiin yhteenottoja, joiden takia Oregonin territorion itäosat suljettiin joksikin aikaa siirtolaisuudelta 1850-luvulla. Vuonna 1871 Spokane-joen varrelle muutti J. J. Downing perheineen ja pian paikalle kehkeytyi pieni asutuskeskus. Vuonna 1873 joskus Spokanen isäksi kutsuttu James N. Glover osti Downingin maat ja perusti kaupan ja tallin. Vuonna 1878 paikkaa kutsuttiin virallisissa asiakirjoissa nimellä Spokane Falls ja vuonna 1880 sen asukasluku oli 75. Kaupunki Spokanesta tehtiin vuonna 1881.
Spokane kasvoi sittemmin nopeasti. Mantereen ylittävä rautatie saavutti Spokanen vuonna 1883 ja kiihdytti paikan kasvua huolimatta 1889 riehuneesta suurtulipalosta. Vuonna 1890 kaupungissa oli jo noin 30 000 asukasta. Kaupungin nimi muutettiin virallisesti lyhempään muotoon Spokane, kun Oregonin territoriosta tuli yksi Yhdysvaltain osavaltioista. 100 000 asukkaan rajan kaupunki ylitti vuonna 1910. Taloudellista kehitystä auttoi edelleen vuonna 1941 valmistunut Grand Coulee -pato, sekä toisen maailmansodanaikana perustetut alumiinitehtaat ja Fairchild Air Force Base. Vuoden 1974 maailmannäyttely järjestettiin Spokanessa. Etenkin kaupungin keskustassa on tehty sittemmin lukuisia uudistushankkeita ja kaupunki on pyrkinyt houkuttelemaan uusia asukkaita etenkin korkeiden elinkustannusten Kaliforniasta.
Talous

Luonnonvarojen hyödyntäminen muodostaa merkittävän osan Spokanen taloudesta. Alueella on esimerkiksi metsä- ja maataloutta, sekä kaivostoimintaa. Raaka-aineiden läheisyys on keskittänyt kaupunkiin myös teollista tuotantoa, kuten puu- ja metalliteollisuutta, sekä elintarviketeollisuutta. Hiljattain merkitystään ovat kasvattaneet myös talouden muut osa-alueet, kuten korkean teknologian yritykset ja terveydenhuolto. Spokane on myös alueen tukku- ja vähittäiskaupan keskus.
Kotitalouksien keskimääräiset vuosittaiset ansiot Spokanessa aikavälillä 2012–2016 olivat 43 274 USD ja henkilöä kohden 25 362 USD. 19,7 % väestöstä eli köyhyysrajan alapuolella.
Väestö

Spokanen asukasluku oli vuoden 2010 väestönlaskennan mukaan 208 916 ja vuoden 2017 arvion mukaan 217 108. Kaupungin suuremmalla metropolialueella oli vuonna 2010 yhteensä 471 221 asukasta. Spokanen kaupungin asukkaista 86 % oli taustaltaan valkoisia, 2,3 % afroamerikkalaisia, 1,7 % intiaaneja, 6,1 % latinoja mistä tahansa rodusta ja 3 % aasialaisia. 8,9 % kaupungin asukkaista puhui kotonaan jotakin muuta kieltä, kuin englantia ja 6,8 % kaupungin asukkaista oli syntynyt ulkomailla.
Koulutus

Spokanessa sijaitsevia oppilaitoksia ovat vuonna 1887 perustettu Gonzaga University ja vuonna 1890 perustettu Whitworth College.
Aiheesta muualla

Kuvia tai muita tiedostoja aiheesta Spokane Wikimedia Commonsissa
Spokane-joen vesiputouksia.
Spokane vuonna 1890.
Spokanen kaupungintalo.
Riverfront Park-puisto.
Cities XL (pelisarja)

| Cities XL |
| --- | --- |
Kehittäjä:  Monte Cristo, Focus Home Interactive
Julkaisija:  Monte Cristo, Focus Home Interactive
Alusta:  Windows
Aiheesta muualla
MobyGames
Lisää peliartikkeleitaVideopelien teemasivulla
Cities XL on Monte Criston kehittämä kaupunginrakennuspelien sarja.
Pelit

Cities XL (2009)
Cities XL 2011 (2010)
Cities XL 2012 (2011)
Cities XL Platinum (2013)
Cities XXL (2015)
Aiheesta muualla

Pelisarja MobyGamesissä (englanniksi)
Carl Georg Ekmark

Carl (Karl) Georg Ekmark (22. maaliskuuta 1780 Loviisa – 17. marraskuuta 1822 Helsinki) oli suomalainen opettaja, pappi ja kirjailija.
Ekmarkin vanhemmat olivat Loviisan piirilääkäri, asessori Karl Daniel Ekmark ja Elsa Maria Gedda. Hän kävi Porvoon lukiota ja pääsi ylioppilaaksi Turussa 1800. Ekmark valmistui filosofian kandidaatiksi 1804 ja maisteriksi 1805. Hänet vihittiin papiksi 1817.
Ekmark toimi Loviisan triviaalikoulun konrehtorina vuodesta 1805 ja oli sitten Porvoon lukiossa apulaisena vuodesta 1812 sekä filosofian ja luonnonhistorian lehtorina vuodesta 1815. Vuodesta 1819 alkaen Ekmark oli senaatin kirkollistoimikunnan esittelijäsihteerinä.
Ekmarkin kirjallinen tuotanto koostuu Turun akatemiassa julkaistuista latinankielisistä väitöskirjoista.
Carl Ekmark oli naimisissa vuodesta 1813 Turun akatemian eksegetiikan professorin Jakob Bonsdorffin tyttären Anna Jakobina Bonsdorffin kanssa.